वैसे अभी महबूबा हैं तो जब वहां एक और तूफान आया था तब इनकी बहन चर्चा में थीं, जब मुफ़्ती साहब के केंद्र में मंत्री बनने के हफ्ते भर के भीतर ही रुबिया सईद का अपहरण हो गया था। वो भी एक खेल ही था, अपना अधिकांश समय लन्दन में बिताने वाले तत्कालीन मुख्यमंत्री फारुख अब्दुल्ला उस समय भी लन्दन ही थे, भागे-भागे आए। वो आतंकवादियों की रिहाई के लिए सहमत नहीं थे, उन्होंने साफ़ कहा कि इससे हालात और खराब होंगे और उन्होंने अपने इस्तीफे की पेशकश भी कर दी थी। घाटी में भी लोग समझ ही रहे थे कि रुबिया की हत्या तो हो नहीं सकती क्योंकि फिर वो लोग जमीन पर समर्थन खो देंगे जो अपना आन्दोलन चला रहे हैं, फिर भी फारुख को मनाया गया और चार आतंकियों की रिहाई होती है जिसे अलगाववादी अपनी बड़ी जीत मान कर जुलुस बना कर उन कैदियों को जेल तक लेने आए। आज उन्ही फारुख अब्दुल्ला के बेटे उमर ने बुरहान के मरते ही पहले दिन कह दिया कि अब हालात और खराब होंगे।